<classify> Klabu ya Simba inayoshiriki Ligi Kuu Bara imeeleza kuwa imeshtushwa kumpoteza mwanachama na shabiki wake, Ruge Mutahaba aliyefariki jana, Jumanne, nchini Afrika Kusini alipokuwa akipatiwa matibabuTaarifa ya Simba iliyosainiwa na Mkuu wa Kitengo cha Mawasiliano wa klabu hiyo, Haji Manara imeeleza Ruge ameacha pengo si Clouds Media Group CMG alipokuwa akifanya kazi kama Mkurugenzi wa Vipindi na Uzalishaji bali pia kwa jamii ya Watanzania kwani alikuwa akijihusisha na harakati za maendeleo ya vipaji vya vijana wengi nchini.Simba inawapa pole familia, Clouds TV, Clouds FM pamoja na wote walioguswa na msiba huu, ilimalizia taarifa hiyo. Ruge ni nani?Ruge Mutahaba alizaliwa mwaka 1970 huko Brooklyn New York, Marekani. Alipata elimu yake katika Shule ya Msingi ya Mkoani Arusha hadi darasa la sita kabla ya kumalizia katika Shule ya Msingi Mlimani, jijini Dar es Salaam. Alijiunga na Shule ya Sekondari ya Forodhani na kusoma masomo ya kitado cha kwanza hadi cha nne. Alifaulu na kujiunga na Shule ya Sekondari ya Pugu kwa ajili ya masomo ya Kidato cha tano na sita. Baadae, Ruge alijiunga na Chuo Kikuu cha San Jose huko California, Marekani na kusomea Shahada ya kwanza ya Masoko na Fedha.  <topic>: michezo 